jkorsvik/nowiki_second_scrape_merged huggingface dataset:
Man on the Edge

«Man on the Edge» er en sang fra Iron Maidens tiende studioalbum The X Factor.
Den ble utgitt som den første singelen fra albumet. Den er en av de to sporene på albumet som ikke er mørke eller dystre, den andre er «Lord of the Flies». Sangen er basert på filmen Falling Down med Michael Douglas. Den er skrevet av Blaze Bayley og Janick Gers.
Singelen ble utgitt 25. september 1995 og ble utgitt i to deler. Den ene med B-Sidene «The Edge of Darkness», «Judgement Day» og «Blaze Bayley Interview Part 1». Den andre delen har B-Sidene «The Edge of Darkness», «Justice of the Peace» og «Blaze Bayley Interview Part 2». Det ble også gitt ut en 12 tommers bildeplate hvor sporene var «Man on the Edge», «The Edge of Darkness» og «I Live My Way». Man kunne også kjøpe en samleboks hvor man fikk plass til albumet og singlene «Man on the Edge», «Virus» og «Lord of the Flies».


== Sporliste ==
CD-single 1«Man on the Edge» – 04.11
«The Edge of Darkness» – 06.37
«Judgement Day» – 04.03
«Blaze Bayley Interview, Part 1» – 05.41CD-single 2«Man on the Edge» – 04.11
«The Edge of Darkness» – 06.37
«Justice of the Peace» – 03.33
«Blaze Bayley Interview, Part 2» – 05.5612" Bildeplate«Man on the Edge» – 04.11
«The Edge of Darkness» – 06.37
«I Live My Way» – 03.47
Popup-faktura

Popup-faktura er en form for tvungen betaling på internett. Programvare i litt varierende form brukes for å innkreve betaling etter at nettsteder er besøkt eller programvare er tatt i bruk. Dialogbokser, bannere eller annet brukes for å ta kontroll over nettleser eller andre programmer slik at brukeren blir minnet på å betale, eller endatil tvunget til å betale for å få tilbake kontroll over maskinen.
Forbrukerombudet har i forbindelse med Platte Medias bruk av slike løsninger uttalt at de mener slik innkreving av betaling er på kant med flere lover.Programvare som viser frem slike betalingsoppfordringer og låser maskinen kan fjernes med programmer som Ad-Aware og andre programmer for å fjerne adware og malware.


== Referanser ==
Judd Nelson

Judd Asher Nelson (født 28. november 1959) er en amerikansk skuespiller.
Judd Nelson ble født i Portland i Maine. Han er sønn av Merle og Leonard Nelson. Han har to søstre, som heter Eve og Julie. Han gikk på St. Paul's School i Concord i New Hampshire, og studerte på Haverford College i Pennsylvania. Han flyttet så til Manhattan hvor han utdannet seg i skuespillerfaget hos Stella Adler.
Nelson var en av 1980-tallets «Brat Pack» med roller i The Breakfast Club, og St. Elmo's Fire. Han spilte senere rollen som Jack Richmond i TV-serien Se opp for Susan sammen med Brooke Shields (71 episoder fra 1996 til 1999).


== Filmografi ==


== Eksterne lenker ==
(en) Judd Nelson – kategori av bilder, video eller lyd på Commons 
(en) Judd Nelson på Internet Movie Database 
(sv) Judd Nelson i Svensk Filmdatabas 
(da) Judd Nelson på Filmdatabasen 
(da) Judd Nelson på Scope 
(fr) Judd Nelson på Allociné 
(en) Judd Nelson på AllMovie 
(en) Judd Nelson hos The Movie Database
Jason Biggs

Jason Matthew Biggs (født 12. mai 1978) er en amerikansk skuespiller, kjent for rollen som Jim Levenstein i de tre første American Pie-filmene.
Biggs ble født i Pompton Plains i New Jersey av Angela og Gary Biggs. Han vokste opp i Hasbrouck Heights, New Jersey og gikk på Hasbrouck Heights High School. Han var suksessfull innen idrett på skolen, både innen tennis og bryting. I januar 2008 forlovet han seg med Jenny Mollen, og de giftet seg 23. april samme år.


== Filmografi ==
The Boy who Cried Bitch (1991, Robert)
Drexell's Class (1991, TV-serie, Willie Trancas)
As the World Turns (1994-1995, Såpe-opera, Peter Wendall)
Camp Stories (1997, TV-serie, Abby)
American Pie (1999, film, Jim Levenstein)
Boys and Girls (2000, film, Steve)
Loser (2000, film, Paul Tannek)
Saving Silverman (2001, film, Darren Silverman)
American Pie 2 (2001, film, Jim Levenstein)
Jay and Silent Bob Strike Back (2001, film, seg selv)
Prozac Nation (2001, film, Rafe)
The Jerk (2002, film, Johny Sugar)
American Pie: The Wedding (2003, movie, Jim Levenstein)
Anything Else (2003, film, Jerry Falk)
Jersey Girl (2004, film, Arthur Brickman)
Guy X (2005, film, Rudy Spruance)
Will and Grace (2005, TV-serie, Baby Glen)
Eight Below (2006, film, Charlie Cooper)
Blowin' Up (2006, reality-serie, himself)
Wedding Daze aka The Pleasure of Your Company (2006, film, Anderson)
Farce of the Penguins (2007, film, Insecure Penguin)
The Glitch : Jason Biggs 2007 kortfilm på Funny Or Die
Over Her Dead Body (2008, film, Dan)
My Best Friend's Girl (2008, film, Dustin)
Lower Learning (2008, film, Tom)
Kidnapping Caitlynn (2009, Max)


== Referanser ==


== Eksterne lenker ==
(en) Jason Biggs på Internet Movie Database 
(sv) Jason Biggs i Svensk Filmdatabas 
(da) Jason Biggs på Filmdatabasen 
(da) Jason Biggs på Scope 
(fr) Jason Biggs på Allociné 
(en) Jason Biggs på AllMovie 
(en) Jason Biggs hos Rotten Tomatoes 
(en) Jason Biggs hos The Movie Database 
(en) Jason Biggs hos Internet Broadway Database 
(en) Jason Biggs hos Behind The Voice Actors
Den sovjetiske vestoffensiven (1918–1919)

Den sovjetiske vestoffensiven i 1918–1919 var en del av Den russiske sovjetiske føderative sosialistrepublikk generelle forflyttning inn i områdene forlatt av de tyske styrkene etter deres lands nederlag i første verdenskrig. Den sovjetiske vestoffensiven mot Republikken Estland under den estiske uavhengighetskrigen endte med at Estlands grenser stagnerte. Bolsjevikenes nye vestarmés offensiv i Wisłas retning,  hadde som mål å opprette sovjetregjeringer i Hviterussland, Ukraina og Polen og å komme seg så langt vest som mulig og muligens frem til den tyske novemberrevolusjonen. Offensiven førte til flere motoffensiver som: den estiske Pskov-offensiven, Den hvite armés offensiver mot Petrograd og den polsk-sovjetiske krig. Offensiven kan totalt sett sees som en del av eller åsak til: Den russiske borgerkrigen, den polsk-sovjetiske krig, den estiske uavhengighetskrigen, den latviske uavhengighetskrigen, den litauisk-sovjetiske krig, og den ukrainske uavhengighetskrigen.
Bugården

Bugården er en bydel vest for bykjernen i Sandefjord i Vestfold. Bydelen har sitt navn etter gården Bugården. I Bugården finner man Bugården kirke som ble vigslet i 1980 som sognekirke for Bugården menighet. Her er også Bugården ungdomsskole som ble bygd i 1971. Videre finner man Bugårdsdammen. Før i tiden forsynte Bugårdsdammen Sandefjord med drikkevann. Bugårdsdammen brukes nå som rekreasjonsområde for byens befolkning. Ved denne dammen ligger  Bugårdsparken. I dette parkområdet holder flere idrettslag til, som for eksempel Sandefjord Ballklubb, Sandefjord Turn og Idrettsforening Håndball, Sandefjord Skøiteklub og Sandefjord Tennisklubb.
Nikolaj Judenitsj

Nikolaj Nikolajevitsj Judenitsj (russisk: Николай Николаевич Юденич; født 18. julijul./ 30. juli 1862greg. i Moskva i Russland, død 5. oktober 1933 i Cannes i Frankrike) var en russisk offiser. Han kommanderte Den keiserlige russiske hærs kaukasusarmé under Kaukasus-felttoget under første verdenskrig under kommando av storfyrst Nikolaj, hvor han var en av Russlands beste generaler. Senere var han en av lederne for den motrevolusjonære hvite bevegelsen under den russiske borgerkrigen, hvor han fra 1918 til 1920 ledet de hvites styrker i Nordøst-Europa.


== Liv og virke ==


=== Bakgrunn ===
Nikolaj Judenitsj kom fra en russisk adelsslekt. Han studerte ved Aleksandrovskij-militærskolen og generalstabsakademiet, hvor han ble ferdig i 1881 og 1887.


=== Karriere ===
Judenitsj kommanderte først et regiment, og så en brigade under den russisk-japanske krig fra 1904 til 1905, da han ble såret to ganger.
Han ble utnevnt til stabssjef for de militære distriktene Kazan og Kaukasus i 1912 og 1913. Under første verdenskrig var Judenitsj som generalløytnant stabssjef i den russiske Kaukasusarmé. Han ledet de russiske styrkene i slaget ved Sarıkamış. Den 24. januar 1915 ble han forfremmet fra general i infanteriet til øverstkommanderende for armeen. Som dette ledet han med fremgang styrkene i Erzurum og i Trapezunt, som befestet hans ry som krigshelt. I mars 1917 ble han øverstkommanderende for hele Kaukasusfronten. På grunn av «motstand mot den provisoriske regjering» ble Judenitsj i mai 1917 sendt i pensjon av Aleksander Fjodorovitsj Kerenski.
Ved novemberrevolusjonens utbrudd sluttet han seg til de hvite og ble i august 1919 krigsminister i Nordvestrusslands regjering i Tallinn. Til å begynne med ville han bruke Finland som base for sin offensiv, men til tross for Mannerheims støtte ble planen skrinlagt på grunn av motstand fra vest og politiske kretser i Finland. I september 1919 begynte Judenistj en offensiv mot Petrograd, men mislyktes og måtte i januar 1920 oppløse arméen i Estland
Etter dette ble han og mange av styrkene evakuert av britiske skip. Judenitsj bosatte seg siden i Nice i Frankrike, men i de gjenværende 13 årene spilte han ingen stor rolle i det russiske innvandrermiljøet.


== Referanser ==


== Litteratur ==
Karsten Brüggemann: Die Gründung der Republik Estland und das Ende des "Einen und unteilbaren Rußland". Harrassowitz, Wiesbaden 2002, ISBN 3-447-04481-0.


== Eksterne lenker ==
(en) Nikolai Nikolaevich Yudenich – kategori av bilder, video eller lyd på Commons 
(en) Nikolaj Judenitsj på Internet Movie Database 
(ru) Biografi hos hrono.ru
Lord of the Flies (sang)

«Lord of the Flies» er en sang fra Iron Maidens tiende studioalbum The X Factor.
Sangen er gitt ut som den andre singelen fra albumet, og er den andre singelen med vokalist Blaze Bayley. 
Sangen er på samme måte som «Man on the Edge», ikke spesielt dyster i forhold til resten av albumet. Sangen er basert på boken Fluenes herre, og handler om en gjeng med skolegutter som strander på en øde øy og må kjempe mot hverandre for å overleve. Sangen er skrevet av Steve Harris og Janick Gers.
Singelen ble utgitt 2. februar 1996. Singelen skulle egentlig finnes i to deler (som mesteparten av Iron Maidens singler når de hadde vokalisten Blaze Bayley), men del to ble aldri utgitt. I stedet kunne man kjøpe en samleboks hvor man kunne plassere albumet The X Factor og singlene «Man on the Edge», «Virus»  og «Lord of the Flies» i.


== Sporliste ==
CD-singel:

«Lord of the Flies» – 05.03
«My Generation» (The Who) – 03.36
«Doctor Doctor» (UFO) – 04.49
Scream (filmserie)

Scream-filmene er en serie på seks amerikanske skrekkfilmer lansert i perioden 1996 til 2023. MTV laget også en TV-serie basert på filmene i 2015.
Plottet er om en psykopatisk seriemorder med en maske (tatt fra maleriet «Skrik» av Edvard Munch) som prøver å drepe Sidney Prescott (Neve Campbell) og alle i hennes nærhet. 
Den første filmen revitaliserte slasher-sjangeren og regnes som en kultfilm.


== Filmer ==
Skrik (1996)
Skrik 2 (1997)
Skrik 3 (2000)
Skrik 4 (2011)
Skrik 5 (2022)
Skrik 6 (2023)


== Skuespillere (utvalg) ==
David Arquette
Neve Campbell
Courteney Cox Arquette
Drew Barrymore
Sarah Michelle Gellar
Patrick Dempsey
Lance Henriksen
Jenny McCarthy
Parker Posey
Jamie Kennedy


== Eksterne lenker ==
(en) Scream på Internet Movie Database
(en) Scream 2 på Internet Movie Database
(en) Scream 3 på Internet Movie Database
(en) Scream 4 på Internet Movie Database
(en) Scream 5 på Internet Movie Database
(en) Scream 6 på Internet Movie Database
Junior Ross

Junior Douglas Ross Santillana (født 19. februar 1986 i Lima) er en peruiansk fotballspiller som spiller for den Peruianske toppklubben Bolognesi.
Han har spilt 9 kamper for Perus landslag og har scoret 1 mål.
Ross spiller mest som spiss, men kan også brukes som offensiv midtbanespiller.
Hans moderklubb er Alianza Lima, men i 2004 gikk han for 17 millioner kroner til Bolognesi.


== Referanser ==


== Kilder ==
Football manager 2008-10


== Eksterne lenker ==
(en) Junior Ross – Transfermarkt 
(en) Junior Ross – national-football-teams.com 
(en) Junior Ross – WorldFootball.net 
(en) Junior Ross – FootballDatabase.eu 
(de) Junior Ross – fussballdaten.de 
(en) Junior Ross – Soccerway 
(de) Junior Ross – Tysklands fotballforbund 
(en) Junior Ross – FBref 
(es) Junior Ross – as.com
Girls Aloud

Girls Aloud er en britisk jentegruppe. 
Gruppen har fem medlemmer med Cheryl Cole, Nadine Coyle, Sarah Harding[trenger oppdatering], Nicola Roberts og Kimberley Walsh.


== Diskografi ==
Sound of the Underground
What Will the Neighbours Say?
Chemistry
Tangled Up
Out of Control


== Eksterne lenker ==
Offisielt nettsted 
(en) Girls Aloud – kategori av bilder, video eller lyd på Commons 
(en) Girls Aloud – galleri av bilder, video eller lyd på Commons 
(en) Girls Aloud på Internet Movie Database 
(en) Girls Aloud på Apple Music 
(en) Girls Aloud på Boomplay 
(en) Girls Aloud på Discogs 
(en) Girls Aloud på MusicBrainz 
(en) Girls Aloud på SoundCloud 
(en) Girls Aloud på Spotify 
(en) Girls Aloud på Songkick 
(en) Girls Aloud på Last.fm 
(en) Girls Aloud på Genius — sangtekster 
(en) Girls Aloud på AllMusic 
(en) Girls Aloud på Facebook 
(en) Girls Aloud på YouTube 
(en) Girls Aloud på Myspace 
(en) Girls Aloud på Dailymotion
Jukums Vācietis

Jukums Vācietis (født 11. novemberjul./ 23. november 1873greg. i Jaunmuiža i Jaunlutriņi i guvernementet Kurland i Tsarrussland, død 28. juli 1938 i Moskva; russisk: Иоаким Иоакимович Вацетис; Ioakim Ioakimovitsj Vatsetis) var en latvisk sovjetkommandant. Han var en av få merkbare sovjetmilitærledere som ikke var medlem av noe kommunistisk parti.
Vācietis startet sin karriere hos Det russiske keiserdømme i 1891. Under første verdenskrig var han en av de latviske riflemenns kommandanter, med rangen oberst, som sluttet seg til Vladimir Lenins bolsjeviker etter oktoberrevolusjonen og den etterfølgende russiske borgerkrigen. Fra april 1918 var han kommandanten for de latviske røde skyttere-divisjonen. Fra juli til september 1918 kommanderte han østfronten av den russiske bprgerkrigen. Han ble deretter Den røde armés første øverstkommanderende, som leder for det revolusjonære militærrådet, 4. september 1918 til 8. juli 1919, hvor han blant annet ga orderen om å starte Den sovjetiske vestoffensiven. I juli ble han arrestert etter falske anklager om at han var medlem i den motrevolusjonære hvite armé, men ble løslatt kort tid senere.
I 1922 ble han professor ved RKKA-militærakademiet, det fremtidige Frunze-militærakademiet.
29. november 1937, tiden for Stalins store terror ble han arrestert som et medlem av den påståtte latviske fascistorganisasjonen innen RKKA, og ble henrettet i 1938. Vācietis ble rehabilitert i 1957.


== Referanser ==
Liste over episoder av Politiskolen

Dette er en liste over episoder i den animerte TV-serien Politiskolen. Serien begynte 10. september, 1988 og 2. september, 1989. Serien har blitt forlenget frem til 2. sesong.


== 1. sesong ==
National Oilwell Varco

NOV Inc.  (NYSE: NOV) (National Oilwell Varco frem til 1. januar 2021 ) er et multinasjonalt selskap lokalisert i Houston i Texas. Bedriften designer og produserer bore- og håndteringsutstyr for landbaserte og offshore oljeborerigger og også alle vanlige mekaniske komponenter til slike borerigger.  Selskapet driver også et antall tjenester for oljeindustrien, som brønn- og rørinspeksjoner. Firmaet er markedsleder på utstyrslevering innen bore- og håndteringsutstyr, gjennom et distribusjonsnettverk på 800 steder.
Det norske selskapet National Oilwell Varco Norway AS er stiftet i 1985 og har hovedkontor i Kristiansand (Hydralift), med underavdelinger i Stavanger (Hitec), Asker (Procon) og Molde (Molde kran). I Norge har selskapet også avdelinger i Tønsberg og Trondheim, og verksteder i Søgne, Dusavik og Hjelset (National Oilwell Varco Norway Manufacturing).
National Oilwell Varco Norway AS hadde i 2014 ca. 5000 ansatte , og i 2019 1340 ansatte. 


== Referanser ==


== Eksterne lenker ==
(en) Offisielt nettsted 
(en) National Oilwell Varco – kategori av bilder, video eller lyd på Commons 
National Oilwell Varco Norway
Houston Chronicle Top 100 Companies
Revolver Lebel modèle 1892

Revolver Lebel modèle 1892 er en tjenesterevolver fra Frankrike. Den ble produsert av Manufacture d'armes de Saint-Étienne som erstatning for MAS 1873 revolveren. Over 300 000 revolvere ble produsert mellom 1892 og 1924, og de ble brukt av den franske hær, marine og Gendarmerie Nationale, blant andre. Revolveren var i bruk helt frem til midten av 1960-tallet.
Originalt ble den produsert for svartkrutt-patroner, men senere modeller brukt 8 x 27 mm Lebel patronen. Den er bygget for både hanespenn og avtrekkerspenning, er solid bygget, og patronene mates gjennom en ladeport på høyre siden av rammen.


== Se også ==
Liste over vanlige infanterivåpen fra andre verdenskrig
8 × 27 mm Lebel

8 × 27 mm Lebel (8x27mmR Lebel) er en fransk patron for revolver, brukt i Revolver Lebel modèle 1892. De tidligste utgavene hadde tilløp til flaskehals helt oppe ved randen, men senere utgaver hadde rett hylse. Kulediameteren var den samme. I styrke kan patronen sammenliknes med 7,65 Browning.


== Se også ==
Liste over patrontyper


== Eksterne lenker ==
Municion – 8 x 27 R mm. Lebel 1892 Arkivert 6. juni 2009 hos Wayback Machine. (Spansk)
4. serierunde i Toppserien 2009

4. serierunde i Toppserien 2009 ble spilt den 1. mai klokka 18:00. 


== Fakta ==


=== Tabell etter 4. runde ===


== Kommentarer ==


== Eksterne lenker ==
Toppserien 2009: Terminliste og resultater på altomfotball.no
Pavel Bermondt-Avalov

Pavel Rafalovitsj Bermondt-Avalov (russisk: Павел Рафалович Бермонт-Авалов; Avalov er russisk for det georgiske Avalishvili, født 4. mars 1877 i Tbilisi i Det russiske keiserdømme, død 27. januar 1974 i New York i USA) var en russisk ussuri-kosakk og krigsherre. På morssida nedstammet han fra den georgiske adelsfamilien Avalishvili. 
Bermondt-Avalov ble utnevnt til å lede den tyskopprettede russiske hæren, senere kjent som bermontierne, som skulle slåss mot bolsjevikene i den russiske borgerkrigen, men siden han trodde at kommunistene ville bli beseiret uten hans hjelp, bestemte Bermondt-Avalov seg for heller å gå til åtak på de nylig selvstendige landa Litauen og Estland. Hans «russiske spesialkorps» skal ha bestått av 50 000 mann, for det meste baltiske tyskere, men også noen russiske krigsfanger rekruttert fra tyske fangeleirer, men det besto sannsynligvis ikke av mer enn 20 000 stridende. Bermondt-Avalov var en av få antikommunistiske generaler som åpent propaganderte monarkistiske ideer.Bermondt-Avalov ble forfremmet til generalmajor i 1918. Han tok kontrollen over Den hvite armés styrker i Baltikum fra prins Anatolij Liven, som kommanderte en del av den baltisk-tyske hæren. I 1919 slo han sammen styrkene sine med generalmajor Rüdiger von der Goltz' styrker, som dermed utgjorde den såkalte «vestlige frivillige hær» (Западная добровольческая армия), som forsøkte å erklære «den vestlige sentralregjeringa» i Riga. Bermontinerne klarte å ta en stor del av Samogitia og Vest-Latvia og inntok Riga, men ble siden beseiret av den litauiske og den latviske hæren, med hjelp av estiske styrker. Disse baltiske hendelsene bidro til å bygge opp Avalovs allerede eksisterende rykte som en eventyrer.Bermondt-Avalov emigrerte deretter til Vest-Europa, hvor han ga ut en memoar-bok. Han døde i New York i 1974.


== Referanser ==
Det store korslaget

Det store korslaget er en norsk musikalsk talentkonkurranse som gikk på TV 2 fra 2009 til 2012. Konseptet gikk ut på at norske artister stilte som korleder og dirigent for et kor de selv hadde plukket ut fra sin hjemby. Korene ble stemt ut helt til det stod igjen en vinner. Det var seerne som bestemte hvem som gikk videre i konkurransen fra uke til uke. Vinneren fikk 500 000 kroner til et veldedig formål i sin hjemkommune. 
Korslaget ble produsert av Rubicon TV, og Stein Johnsen var produsent.


== 2009 ==
Premieren på «Det store korslaget 2009» var 7. mars, og ble sett av 578 000 seere. Hanne Krogh med «Team Hanne» vant med 51% av stemmene


== 2010 ==
Artistene plukket ut sine kor i løpet av november og desember 2009. Premieren for «Det store korslaget 2010» var 2. januar, og ble sett av 580 000 seere. Vinner ble «Team Åge» (Åge Sten Nilsen).


== 2011 ==
Premieren for «Det store korslaget 2011» var 7. januar 2011, og hovedprogrammet ble sett av 601 000 seere, mens nesten 700 000 så resultatene.


== 2012 ==
Premieren for «Det store korslaget 2012» var 24. november 2012


== Referanser ==
Neeme Järvi

Neeme Järvi (født 7. juni 1937 i Tallinn) er en estisk dirigent.


== Biografi ==
Han studerte slagverk og kordireksjon ved musikkskolen i Tallinn og senere orkesterdireksjon ved musikkonservatoriet i Leningrad med bl.a. Jevgenij Mravinskij som lærer. Han startet sin dirigentkarriere som dirigent for henholdsvis Symfoniorkesteret til Estlands Radio og TV, Estlands Nasjonale Symfoniorkester og orkesteret ved Tallinns opera. I 1971 vant han førstepris i den internasjonale dirigentkonkurransen ved Accademia Nazionale di Santa Cecilia i Roma. I 1980 immigrerte han med sin familie til USA og fikk amerikansk statsborgerskap i 1987.
I 1982 ble Järvi sjefdirigent for Göteborgs Symfoniker, en post han beholdt til 2004 og som resulterte i en rekke plateinnspillinger for plateselskapet BIS. (Bjørn Simensen var forøvrig direktør for orkesteret fram til 1984, da han tiltrådte stillingen som direktør ved Den norske opera.) Andre posisjoner inkluderer sjefdirigentstillingene ved Royal Scottish National Orchestra fra 1984 til 1988 og Detroit Symphony Orchestra fra 1990 til 2005 samt stillingen som musikkdirektør for New Jersey Symphony Orchestra fra 2005 til 2009. Fra 2005 har Järvi vært sjefdirigent for Het Residentie Orkest i Haag. 
Järvi har dirigert mer enn 150 orkestre verden over. Han har også gjestet Norge flere ganger og dirigert både Oslo Filharmoniske Orkester, Bergen Filharmoniske Orkester og orkesteret ved Den Norske Opera & Ballett.
Som dirigent er Järvi kjent for sitt usedvanlig store repertoar. I tillegg til standardrepertoaret har han vært en forkjemper for mindre kjent musikk. Han er trolig mest kjent for sine tolkninger av det nordiske og russiske orkesterrepertoaret.
Järvi har sammen med sin kone Liilia Järvi sønnene Paavo Järvi og Kristjan Järvi, som begge er ledende orkesterdirigenter, og datteren Maarika Järvi som er fløytist.


== Plateinnspillinger ==
Neeme Järvi er med sine over 400 plateinnspillinger en av de mest produktive dirigentene gjennom tidene. Han har hatt et nært samarbeid med plateselskapene BIS og Chandos, men også gjort en rekke innspillinger for Deutsche Grammophon, EMI og BMG. Blant de mest kjente innspillingene hører komplette symfonisykluser av Bohuslav Martinů (BIS), Jean Sibelius (BIS på 1980-tallet, innspilt igjen på Deutsche Grammophon 20 år senere), Antonín Dvořák (Chandos), Sergej Prokofjev (Chandos) og Eduard Tubin (BIS). Hans innspillinger av samtlige orkesterverkene til Edvard Grieg på Deutsche Grammophon fikk også strålende kritikker.


== Priser og utmerkelser (utvalg) ==
1991 – Hugo Alfvénprisen


== Referanser ==


== Eksterne lenker ==
(en) Neeme Järvi – kategori av bilder, video eller lyd på Commons 
(en) Neeme Järvi på Internet Movie Database 
(sv) Neeme Järvi i Svensk Filmdatabas 
(en) Neeme Järvi på AllMovie 
(en) Neeme Järvi på Discogs 
(en) Neeme Järvi på MusicBrainz 
(en) Neeme Järvi på Spotify 
(en) Neeme Järvi på Songkick 
(en) Neeme Järvi på AllMusic